Title: Vibrationer
Description: Beretningen om en af landets mest markante tegnestuer Lundgaard & Tranberg Arkitekter. Den har ikke mindst i hovedstaden sat en række stærke aftryk med en human arkitektur, der musikalsk spiller sammen med og beriger sine omgivelser. Tænk på Det kongelige Teaters skuespilhus ved vandet. Tænk på det cirkelrunde Tietgen Kollegiet i Ørestad. Tænk på CBS? Kilen på Frederiksberg eller SEB Bank og Pensions hovedsæde ved Kalvebod Brygge. Alle byggerier, der forholder sig til, inddrager og tilfører omgivelserne, de er opført i, nye kvaliteter. I en grundig gennemgang af otte af Lundgaard & Tranbergs byggerier indkredser forfatter og arkitekturredaktør ved Politiken Karsten R.S. Ifversen det særlige ved tegnestuens tilgang til arkitektur, både teoretisk og praktisk. ?De tager udgangspunkt i en nordisk tradition og stedets betingelser, men deres vilje til at forny arkitekturen overskrider helt det blot lokale og bringer dem i klasse med nogle af verdens førende tegnestuer?, skriver forfatteren og forsøger at få greb om, hvad det er ved disse huse, der gør Lundgaard & Tranberg til tidens mest betydelige danske tegnestue.
Subjects: Architecture, Domestic Architecture, Lundgaard & Tranberg Arkitekter (Copenhagen, Denmark)
Places: Denmark, Copenhagen